L’escriptor i veí de Burjassot, Rodolfo Castro Galiana, promociona la seua última novel·la, ‘Héroe del Rif’
2025-07-24

L’acció heroica d’un soldat anònim i la irresponsabilitat d’un alt comandament militar són els fils conductors de Héroe del Rif, la novel·la amb la qual el periodista gadità i veí de Burjassot, Rodolfo Castro Galiana, ha volgut plasmar totes les circumstàncies que es donen quan succeeix un conflicte bèl·lic. La novel·la està editada per Extravertida Editorial.

Actualment, Rodolfo es troba promocionant la novel·la, una ficció de periodisme d’investigació, construïda en l’actualitat per un periodista que s’entropessa amb un sorprenent encàrrec relacionat amb un personatge insòlit que guarda un secret d’Estat.

El 2018, el periodista Fabio Esquerdo va saber de l’existència a Algesires d’un arxiu amb documents i testimoniatges relatius a l’atzarosa vida d’un professor, Joaquín Santdemetrio, qui va ser reclutat forçós, ara fa un segle, per a combatre en el nord del Marroc. Santdemetrio va veure recompensada una acció heroica del propi dictador i tots dos fins i tot van travar una relació afectuosa. Eixa relació no va impedir que les autoritats franquistes tingueren al punt de mira a Santdemetrio, per la seua desafecció. L’arxiu que contenia l’Arxiu Santdemetrio el va recopilar i va amagar un policia i poeta, amb la finalitat que un escriptor de prestigi donara a conéixer les aventures d’este Heroi del Rif, ja que ell mai es va atrevir.

Rodolfo Castro Galiana és Llicenciat i Doctor en Periodisme per la Universitat Complutense i ha sigut docent universitari i, sobretot, periodista d’agència. Va ser delegat a la regió de Múrcia, a Andalusia i subdirector d’EFE en la central de Madrid.